#Repost @drs
.muhannis with @repostapp
・・・
Surat Kepada Orang Tua (Bahasa Bugis Dialeg Sinjai)
Upalettuqi minasakku ri olona tau toa malebbikku Parellu upalettukekki r iolona emmak sibawa ambokku makkeddae iye essoe macengkek manemmua pappineddikku sibawa watakkalekku,nakupominasai toi sarekkuammengngi idiq maneng sibatu bola naengka tokki macengkeq namario-rio sippada upineqdingnge ri Juppandang. Naiyakkia,engka minasa parellu upalettukekki makkeddae pammula iye essoe engka parellu kupaka engka ri sikolaku iyanairutu parellukaq doiq maega. Naiyaro doiq eloqke uparelluang iyanaritu pakkamaja assikolang sibawa pangelli pakkakkasaq passikolae. Masennaq uwissengna makkedda makkokkoe ennaqpa napura dirakkoi sikolaqe nenniya maricae. Namakkonaniro,millau tulungnga ripuangnge mamuare runtuqki dalleq laingnge nataulle mappkaengka doiq seddi juta egana natakiring magattiq lao ri Juppandang nakuwajaq magattiq parellukku. Narekko paleq deqgaga laleng taruntuq doiq riwettu cinampeqe,tabeq minrekkiq doloq ri amureku laingnge iyarega mappalaoki sikaju bembeqku iyarega sapikku, nasabaq deqgaga laleng tenniwajaq iyaro minasakku sibawa doiq pakkamajaq sikolaku. Parellu taisseq toi makkedda deqna namaitta,minasa pura laloku ulleni upakatajang rioolota maneng,nasabaq ceddeq mani kulliakku uwaccoeri. Narekko puraq manenni ro, wulleni lisu ri kampongnge mappaqguru anaq-anaq sikolae ri kampongnge. Nasabaq iyanaro macaji minasakku maittae utaro ri laleng atikku sibawa idiq maneng,Upominasa towi makkeddae tabeq millau tulung tokki ri Puang Seuae mamuare naaretokki barakkaq namagatti makkitajang iya minasata maneng. Pakkuniro paleq sureqku,mamuare namagattiqki runtuq doiq natakiring riwattu cinampeqe lao ri Juppandang.Deqku pettu panrennuang mattajeng doitta sibawa lettuqna ri Juppandang.
Sujjuq pappujikku sibawa rennu minasakku lao riolota maneng sibawa ininnawa temappinra mamuare runtukki asabbarakeng mangngoloi tuo cinampetta.
Pole rianatta becce ri juppandang
Lukisan:@farit_brewok
#surat
#culturebugis#sulawesiselatan#sobatbudaya
ban_Latn ast_Latn unk zsm_Latn bug_Latn bug_Latn bug_Latn epo_Latn ace_Latn bjn_Latn